Vernonia galamensis

Ny Vernonia galamensis dia karazana zavamaniry mamony ao amin' ny vondron-karazana Vernonia, ao amin' ny fianakaviana Asteraceae, hita aty Afrika. Zavamaniry noheverin' ny tantsaha etiôpiana hatry ny ela ho zavamaniry manimba ny Vernonia galamensis. Na izany aza dia misy ilana azy izy satria azo asolo solitany. Ny voany mainty manjelatra, rehefa potehina, dia mamoaka menaka be asidra vernôlika, izay asidra matavy misy epôksida voajanahary. Izany dia tombony ho an' ny famokarana epôksy (zavatra madity), izay efa ela no tsy azo raha tsy avy amin' ny vokatry ny solitany.